# விக்கிப்பீடியா:ஆலமரத்தடி/தொகுப்பு75

## விக்கி மாரத்தான்
மீண்டும் விக்கி மாரத்தான் தொடங்கலாம் என்று எண்ணுகிறேன். தற்போது அதிக பயனர்கள் உள்ளதால், அதிகப்படியான விக்கிப்பணிகளை மேற்கொள்ளலாம். மற்ற பயனர்களின் கருத்து தேவை. --தினேஷ்குமார் பொன்னுசாமி (பேச்சு) 04:27, 23 மே 2012 (UTC)  
:நல்ல பரிந்துரை. தமிழ் விக்கிப்பீடியா 50,000 கட்டுரைகளை எட்டும் வேளையிலோ செப்டம்பரில் வரும் ஒன்பதாண்டு நிறைவை ஒட்டியோ இதனைச் செய்தால் விளம்பரப்படுத்த நன்றாக இருக்கும் :) ஏதேனும் ஒரு ஞாயிற்றுக் கிழமையாகத் தேர்ந்தெடுப்பதும் நன்று.--இரவி (பேச்சு) 06:15, 24 மே 2012 (UTC)--தினேஷ்குமார் பொன்னுசாமி (பேச்சு) 07:11, 24 மே 2012 (UTC)  

:: நல்ல எண்ணம். செய்யலாம். --Natkeeran (பேச்சு) 02:59, 26 மே 2012 (UTC)  

:தினேஷ், வார்ப்புரு:இந்தியத்_தலைப்புகள் - சிகப்பு இணைப்புள்ள கட்டுரைகளில் பல முக்கியமானவை. குறுங்கட்டுரைகளாகக் கூட இவை உருவாக்கப்படல் வேண்டும். நன்றி --மாகிர் (பேச்சு) 16:32, 26 மே 2012 (UTC)  
:: கவன ஈர்ப்பிற்கு கொண்டு வந்தமைக்கு நன்றி மாகிர், கண்டிப்பாக இதனை விக்கி மாரத்தானில் சேர்த்துக் கொள்ளலாம், இந்தியா பற்றி இருப்பதால், பெரும்பாலானோர்களின் பங்களிப்பு இருக்கும் என்று எண்ணுகிறேன். -- தினேஷ்குமார் பொன்னுசாமி (பேச்சு) 06:36, 29 மே 2012 (UTC)  

## நூலகம் திட்டம்
மீடியா விக்கியின் நூலகத் திட்டத்தில் புதிய கணக்கை எவ்வாறு தொடங்க வேண்டும்? அதில் புதுப் பத்தகங்களை எவரேனும் தரவேற்றினால் எப்படி அறிவது? அதில் புத்தக தரவேற்றும் போது காப்புரிமை சிக்கல் வராதா? எந்த மாதிரி புத்தகங்களை தரவேற்றலாம்?--தென்காசி சுப்பிரமணியன் (பேச்சு) 06:00, 24 மே 2012 (UTC)  
:மீடியாவிக்கியின் நூலகத் திட்டம் அன்று :) நூலகத் திட்டம் மீடியாவிக்கி மென்பொருளைப் பயன்படுத்துகிறது. இத்திட்டம் தற்போது, இலங்கை அறிவு மூலங்களை மட்டுமே ஆவணப்படுத்தி வருகிறது. பதிவேற்றுவதற்கு முன் குறிப்பிட்ட ஆசிரியர்களிடம் ஒப்புதல் பெற்றே பதிவேற்றுகிறார்கள். தமிழ் விக்கிப்பீடியா பயனர்களான நற்கீரன், கோபி ஆகியோர் இதில் பொறுப்பாளர்களாக உள்ளார்கள். அவர்களை அணுகுவதன் மூலம் கூடுதல் தகவலைப் பெறலாம். --இரவி (பேச்சு) 06:15, 24 மே 2012 (UTC)  

## மிகவும் முனைப்பான பங்களிப்பாளர் எண்ணிக்கையில் வீழ்ச்சி

விக்கிப்பீடியா பங்களிப்புகளை அளக்கும் முறையில், ஒரு மாதத்தில் 100 தொகுப்புகளுக்கு மேல் செய்வோர் முனைப்பான பங்களிப்பாளர்கள் என்று கருதப்படுகிறார்கள். தமிழ் விக்கிப்பீடியாவைப் பொறுத்தவரை, கடந்த ஓரண்டாக 20+ ஆக இருந்து வந்த இந்த எண்ணிக்கை, ஏப்ரல் 2012ல் 18ஆக குறைந்துள்ளது. திசம்பர் 2011ல் ஆகக் கூடுதலாக 25 பேர் பங்களித்திருந்தனர். மிகவும் முனைப்பாகச் செயற்படும் இப்பங்களிப்பாளர்களே தொடர் கட்டுரையாக்கம், துப்புரவு, உரை திருத்தம், வெவ்வேறு திட்டங்களில் ஈடுபடுவோர் என்பதால் இந்த எண்ணிக்கைக்கும் தமிழ் விக்கிப்பீடியாவின் வளர்ச்சி, தர மேம்பாட்டுக்கும் நெருங்கிய தொடர்பு உண்டு. எனவே, இந்த வீழ்ச்சியைக் கருத்தில் கொண்டு அனைவரும் இன்னும் முனைப்பாக பங்களிக்க வேண்டுகிறேன். நீண்ட கால விக்கி விடுப்பில் இருப்போர் மீண்டும் இணைந்து கொள்ளவதும் ஏற்கனவே பங்களிப்போருக்குக் கூடுதல் உற்சாகமாக இருக்கும். வெறும் புள்ளிவிவரத்தைக் கணக்கில் கொண்டு தொகுப்புகளைச் செய்யத் தேவை இல்லை. எனினும், ஒரு நாளைக்கு நான்கு பயனுள்ள தொகுப்புகள் செய்தாலேயே போதுமானதாக இருக்கும். பங்களிப்பதற்கு நேரம் குறைவாக உள்ளோர் சில எளிய வழிகளில் தொடர்ந்து பங்களிப்புகளில் ஈடுபடலாம்:  
- பயனர் வரவேற்பு
- தேவையற்ற பக்கங்களை நீக்கல் போன்ற பராமரிப்புப் பணிகள் ( நிருவாகப் பயனர்கள் செய்யக்கூடியது)
- நன்கு பங்களிக்கும் பயனர்களை உற்சாகப்படுத்திப் பதக்கம் அளித்தல்
- கூட்டு முயற்சி, முதற்பக்கக் கட்டுரைகள், உங்களுக்குத் தெரியுமா போன்றவற்றுக்குப் பரிந்துரைகள் அளித்தல்.
- ஊடகப் போட்டிக்கு வந்த படிமங்களில் பொருத்தமானவற்றைக் கட்டுரைகளில் சேர்த்தல்
- பேச்சுப் பக்கங்களில் கருத்து தெரிவித்தல்...

நன்றி--இரவி (பேச்சு) 17:26, 25 மே 2012 (UTC) -- தினேஷ்குமார் பொன்னுசாமி (பேச்சு) 01:46, 26 மே 2012 (UTC)  

அந்த 18 பேர் யாரென எப்படி கண்டறிவது?--தென்காசி சுப்பிரமணியன் (பேச்சு) 14:24, 31 மே 2012 (UTC)  
:இதில் 50 recently active wikipedians, excl. bots, ordered by number of contributions என்றொரு பட்டியல் இருக்கும் edits எனும் வரிசையின் கீழ் Last 30 days என்றொரு நெடு வரிசை இருக்கும். அதை பார்த்து தான் முடிவு செய்ய வேண்டும். (கட்டுரை, மற்ற திருத்தங்கள் தனித்தனியாக இருக்கும்) அதில் 100 மேல் திருத்தங்கள் செய்தவர்களின் பெயரைப் பார்த்து தெரிந்து கொள்ளலாம்.--சண்முகம் (பேச்சு) 14:39, 31 மே 2012 (UTC)  

## விக்கிப்பீடியாவின் NOR மீறப்படுகிறதா?
இதில் குறிப்பிட்டது போல பயன்பாட்டில் உள்ள தமிழ்ப் பெயர்களை இரண்டாம் நிலைப்படுத்தி, புதிய தமிழ்ப்பெயர்களை உருவாக்குவதால் விக்கிப்பீடியாவின் புத்தாக்க ஆய்வு கூடாது என்கிறது விதி மீறப்படுகிறதா? --நீச்சல்காரன் (பேச்சு) 03:21, 26 மே 2012 (UTC)  
:புத்தாக்கம் வேறு, கலைச்சொல்லாக்கம் வேறு. <strike>சில குறிப்பிட்ட எடுத்துக்காட்டுகளைத் தந்தால் மேற்கொண்டு ஆய முடியும்</strike>. நன்றி--இரவி (பேச்சு) 11:17, 26 மே 2012 (UTC)  
:: இணைக்கப்பட்ட பக்கத்தில் பல எடுத்துக்காட்டுகள் தந்துள்ளார். பல எடுத்துக்காட்டுகள் கிரந்தம் சம்மந்தப்பட்டவை. பிறமொழிச் சொற்களை(பெயர்ச்சொல் உட்பட) *இவ்வாறு* தான் தமிழில் எழுத வேண்டும் என்று கூறும் உச்சாத்துணைகள் பற்றி விவரித்தால் புத்தாக்கமா இல்லையா என்று விவாதிட இலகுவாக இருக்கும். ஸ்ரீகாந்த் (பேச்சு) 16:18, 26 மே 2012 (UTC)  
:சிறீக்காந்த், எடுத்துக்காட்டுகளைக் கவனிக்கத் தவறி விட்டேன். எனது கருத்துகளை சொல் தேர்வு பக்கத்தில் இடுகிறேன். --இரவி (பேச்சு) 17:38, 26 மே 2012 (UTC)  
:::மீறப்படவில்லை. ஏனெனில் NOR என்பது ஒரு கட்டுரையின் தலைப்பைப் பற்றி அக்கட்டுரையில் இடப்படும் *கருத்துகளில் நிறுவப்படாத தகவல்களை இடுதலாகும்*. இது மொழி நடையைப் பற்றியும், கலைச்சொற்கள் பற்றியும் அல்ல. ஆங்கில விக்கிப்பீடியா கொள்கைசார்ந்த பக்கத்திலேயே "Editquette" அல்லது "Wikiquette" (இங்குப் பார்க்கவும்) ஆகிய சொற்களைத் தந்திருக்கின்றார்கள். இவை புதிய சொல்லாக்கங்கள்தாம். மேலும் ஆங்கிலம் போன்ற மொழிகளில் அகரமுதலியில் இருந்தால் மட்டுமே ஒரு சொல் அம்மொழியின் தக்க சொல்லாகக் கருதப்படும். எடுத்துக்காட்டாக postpone என்று ஒரு சொல் உண்டு, ஆனால் வெகுகாலமாக prepone என்று இந்தியர்கள் தாங்களாக பயன்படுத்தி வந்தனர், ஆனால் prepone என்று ஒரு சொல் ஆங்கில அகரமுதலியில் இல்லை, எனவே ஆங்கிலச்சொல் அன்று என்றனர், எனவே பயன்படுத்துதலும் கூடாது என்றே ஆங்கில மொழியாளர் கூறிவந்தனர். ஆனால் தமிழ், பின்லாந்தியம் போன்ற மொழிகள் ஒட்டுமொழி (agglutinative) வகையைச் சேர்ந்ததாலும், தமிழ் மொழியின் நெடுவரலாற்று மரபாலும் பொருள் சுட்டுமாறு கணக்கற்ற சொற்களைத் தேவைக்கேற்ப ஆக்கிப்பயன் கொள்ள இயலும், நடைமுறையும் அதுவே. எடுத்துக்காட்டாக *நடையழகு* என்று ஒரு சொல்லை எடுத்துக்கொண்டால், அச்சொல்லை தமிழ் அகரமுதலி குறிக்காமல் இருக்கலாம், அல்லது அதன் பொருள்களாக ஒருவர் நடக்கும் பொழுது அந்த நடையின் அழகு, மிருதங்கம் வாசிக்கும் பொழுது அந்த தாள நடையின் அழகு, ஒருவர் ஒரு கட்டுரையோ கதையோ எழுதும் பொழுது அவர எழுத்து நடையின் அழகு என்ற பற்பல பொருள்கள் குறிக்கப்பெறாமல் இருக்கலாம். என்றாலும் நடையழகு என்று எழுதினால், இடத்துக்கேற்ற பொருளைப் புரிந்துகொள்ள இயலும் எனில் அதனைப் பயன்படுத்தலாம், தமிழில். அது கட்டுரைத் தலைப்பைப்பற்றிய நிறுவப்படாத தகவல் சேர்ப்பு ஆகாது. *எலுமிச்சம் பழத்தைத் தலையில் தேய்த்தால் பித்தம் தெளியும்* என்று ஒருவர் எழுதினால், அதற்கு ஆதாரம் காட்டத் தேவை இருக்கலாம், *ஆதாரம் இல்லை என்றால்* அது நிறுவப்படாத புதுக்கருத்து/தகவல் ஆகும். --செல்வா (பேச்சு) 21:53, 27 மே 2012 (UTC)  
:நன்றி! விக்கியின் மொழி நடையை தீர்மானிக்கும் விவாதம்/ஆய்வுகளை பயனர்கள் செய்யலாம் என புரிந்துகொண்டேன். விக்கிப்பீடியாவின் தலைப்பு வைப்பு முறைக்கு ஒரு வழிகாட்டல் பக்கம் அமைப்போம், அதனை வைத்து விவாதிக்கலாம்.--நீச்சல்காரன் (பேச்சு) 02:58, 28 மே 2012 (UTC)  

## நுட்ப_மாற்ற_வாக்கெடுப்பு உங்கள் உதவி தேவை
:mw:Extension:Collection நீட்சி நிறுவ ஆதரவு தேவை. கருத்துக்கள் வாக்குகளை அங்கு இடுங்கள். நன்றி ஸ்ரீகாந்த் (பேச்சு) 15:21, 27 மே 2012 (UTC)  
: அதனுடன் **நுட்ப மாற்றம் விரும்புவோர் செய்யவேண்டியவை** என்ற கொள்கையையும் அப்பக்கத்தில் முன்மொழிந்துள்ளேன். அது பற்றிய கருத்துகளையும் தெரிவிக்க வேண்டுகிறேன். நன்றி ஸ்ரீகாந்த் (பேச்சு) 16:32, 27 மே 2012 (UTC)  

## குறுந்தொடுப்பு மூலம் சமூக வலைத்தளங்களில் அதிகம் பகிரக்கூடிய பக்கங்கள்
விக்கிப்பீடியா:குறுந்தொடுப்பு இப்பொழுது சில நாட்களாக பயன்பாட்டில் உள்ளது. பயனர்:Bharathkaush இதன் பயன்பாட்டை ஆய்வு செய்து வருகிறார். மார்ச்-ஏப்ரல் காலத்தின் வழங்கிப் பதிகையை ஆராய்ந்ததில் சில தகல்வகள் கிடைத்தது. சுமார் 2 மாத காலத்தில் 6000 முறை குறுந்தொடுப்பு பயன்பட்டுள்ளது. முதல் 5 பக்கங்களாக கீழுள்ள பக்கங்கள் இருக்கின்றன.  

- 734 - http://tawp.in/r/33y0 - வலைவாசல்:ஊடகப்_போட்டி/முடிவுகள்
- 504 - http://tawp.in/r/1x7m - மதுரை_வானூர்தி_நிலையம்
- 438 - http://tawp.in/r/1eg5 - நாடார்
- 433 - http://tawp.in/r/fmf - இராவணன்
- 380 - http://tawp.in/r/1lvt - சிறுதெய்வ_வழிபாடு

இதில் பாதிக்குமேல் சமூக வலைத்தளங்களிலிருந்து சொடுக்கப்பட்டிருக்கின்றது. இதில் முதற்பக்கக் கட்டுரைகள் இல்லை! விரைவில் இதுபோன்ற தகவலை ஒரு பக்கத்தில் தானாக இற்றைப்படுத்துவதற்கான முயற்சியில் அவர் ஈடுபட்டுவருகிறார். ஸ்ரீகாந்த் (பேச்சு) 04:04, 28 மே 2012 (UTC)  

:நல்ல செய்தி. இவை ஒரு தொடுப்புக்கான பக்கப் பார்வைகளா அல்லது ஊடகப் போட்டி குறுந்தொடுப்பை எடுத்துக்காட்டாகக் கொண்டால், 734 வெவ்வேறு வலை முகவரிகளில் / மூலங்களில் இந்தக் குறுந்தொடுப்பு காணப்படுகிறதா? ஆளுமை மிக்க வலைப்பதிவர்கள் / இணையப் பயனர்கள் இதனைப் பயன்படுத்தும் போது, முதற்பக்கத்தில் இல்லாத கட்டுரைகளின் குறுந்தொடுப்புகள் கூட கூடுதல் எண்ணிக்கையில் பயன்பட வாய்ப்புண்டு--இரவி (பேச்சு) 14:12, 28 மே 2012 (UTC)  

:: இவை பக்கப்பார்வைகள். pingback கண்டுபிடிப்பது சற்று கடினம். ஸ்ரீகாந்த் (பேச்சு) 06:10, 29 மே 2012 (UTC)  

:: சுவையான, விசித்திரமான தரவுகள். மேலும் விரிவான பட்டியலைத் தர முடியுமா? --Natkeeran (பேச்சு) 16:58, 28 மே 2012 (UTC)  

::: அவருக்கு இப்பொழுது ஆண்டு தேர்வுகள் நடைபெற்று வருவதால் விரைவில் இதனை முழுமையாக முடிப்பார் என நம்புகிறேன். இதுதவிற பொதுவாக இவ்வாறு திடீரென்று அதிகம் பார்க்கப்படும் கட்டுரைகளின் பட்டியல் ஒன்று இருந்தால் அவற்றில் தகவற்பிழை நீக்குதல் / தரம் உயர்த்துதல் போன்றவைகளை நாம் செய்ய உதவியாக இருக்கும். ஸ்ரீகாந்த் (பேச்சு) 06:10, 29 மே 2012 (UTC)  

: குறுந்தொடுப்பு பயனுள்ளதாக உள்ளது, நான் விக்கிமேப்பியா, ஃபேஸ்புக் போன்ற சமூக வலைத்தளங்களின் தொகுப்பில் குறுந்தொடுப்பை பயன்படுத்துகின்றேன்.--ஸ்ரீதர் (பேச்சு) 02:24, 29 மே 2012 (UTC)  

:: கேட்க மகிழ்ச்சி. நன்றி :) ஸ்ரீகாந்த் (பேச்சு) 06:10, 29 மே 2012 (UTC)  

## பன்னாடு மற்றும் சர்வதேசம்
பன்னாட்டையும்(Multinational) சர்வதேசத்தையும்(International) விக்கியில் தெளிவாகப் பயன்படுத்தலாமா? சர்வதேசம் வருமிடங்களில் சிலவற்றில் பன்னாடு என்று பயன்படுத்தப்பட்டுள்ளது. தன்னாட்சியான கலைச்சொல்லாக்கம் தவறான பொருளைத் தருகிறது என நினைக்கிறேன். அதேவேளையில் பன்னாட்டுத் தமிழ் நடுவம் போன்ற சில அமைப்புகள் *பன்னாட்டு* எனப் பதிவு செய்துகொண்டதால் அவற்றை மாற்ற முடியாதுயென்பதையும் அறிகிறேன். அவையின்றி அனைத்து நாடுகளையும் குறிக்க வேண்டிய இடத்தில் பல நாடுகள் என தவறாகக் குறிப்பவைகளை மாற்றிக்கொள்ளலாமா?  
சில உதாரண இடங்கள்: பன்னாட்டுக் காவலகம், பன்னாட்டு இருபது20, பன்னாட்டு இயற்கைப் பாதுகாப்புச் சங்கம், பன்னாட்டுப் பள்ளிகள், பன்னாட்டு உறவுகள், மேலும் கொஞ்சம்..--நீச்சல்காரன் (பேச்சு) 00:48, 29 மே 2012 (UTC)  
1. சர்வதேசம் என்பது புறமொழிச்சொல். சமற்கிருதம் என எண்ணுகிறேன்.

- நீச்சல்காரன், நான் International என்பதினை அனைத்துலக என்றும், Global என்பதனை உலகலாவிய என்றும் பயன்படுத்தி வருகின்றேன். இது இவ்வுரையாடலுக்குப் பயன்படுமென்று நினைக்கிறேன். -- தினேஷ்குமார் பொன்னுசாமி (பேச்சு) 03:13, 29 மே 2012 (UTC)

- International என்பதற்கு அனைத்துலக என்பதுதான் சரி என்று படுகின்றது. நானும் பல இடங்களில் பன்னாட்டு என்றே பயன்படுத்தி இருக்கின்றேன். --சஞ்சீவி சிவகுமார் (பேச்சு) 04:18, 29 மே 2012 (UTC)

விக்கிப்பீடியா:கலைச்சொல் ஒத்தாசை பக்கத்தில் எனது கருத்துகளைத் தெரிவிக்கிறேன். அருள்கூர்ந்து, அங்கு உரையாடலைத் தொடர வேண்டுகிறேன். நன்றி--இரவி (பேச்சு) 07:34, 29 மே 2012 (UTC)  

## நிருவாக அணுக்கம்

நிருவாக அணுக்கம் குறித்து எனக்கு சில சந்தேகங்கள் உள்ளன. விளக்கவும்,  
- இது குறைந்த காலம் அல்லது குறிப்பிட்ட காலம் (1 மாதம் அல்லது 15 நாட்கள்) மட்டும் யாருக்காவது வழங்க முடியுமா?
- விக்கிப்பீடியாவில் நிருவாக அணுக்கம் பெற்றவர்கள் அவ்வசதியினை விக்கிமூலம் அல்லது பிற விக்கி சகோதர திட்டத்தில் பயன்படுத்த இயலுமா?
- நிருவாக அணுக்கம் பெற்றவர்களுக்கு சிறப்பு அனுமதி அல்லது சிறப்பு கருவிகள் கிடைக்குமென்று தெரியும், அவை எவை? எவ்வாறு பயன்படுத்துவது? (தகவல்கள் தமிழில் இருந்தால் பயனுள்ளதாக இருக்கும்)
- sypsop மற்றும் Bureaucrat என்ற இரு பெயர்கள் எங்கேயோ பார்த்ததாக ஞாபகம், இவ்விரண்டும் ஒன்றா? இல்லையெனில் வேறுபாடு என்ன? வேறுபாடு இருக்கும் பட்சத்தில் sysop அணுக்கம் தமிழ் விக்கிப்பீடியாவில் யாருக்கு வழங்கப்பட்டுள்ளது? (Bureaucrat - நிருவாக அணுக்கம் என்று எண்ணுகிறேன்) -- தினேஷ்குமார் பொன்னுசாமி (பேச்சு) 07:19, 29 மே 2012 (UTC)

:* ஒரு முறை அணுக்கம் வழங்கினால், ஏதேனும் காரணங்களுக்காக திரும்ப பெறுவதற்கும் முறையாக உரையாட வேண்டும். எனவே, குறிப்பிட்ட காலத்துக்கு நிருவாக அணுக்கம் வழங்க வழியில்லை.  
:* ஒவ்வொரு விக்கிமீடியா திட்டத்திலும் நிருவாகியாக தனித்தனியாக வாக்கெடுப்பு நடத்த வேண்டும். குறிப்பிட்ட திட்டங்களிலும் அதற்கு ஏற்ப பங்களிக்க வேண்டும். தமிழ் விக்கிப்பீடியாவில் சிறப்பாகப் பங்களிப்பதன் காரணமாகவே நேரடியாக தமிழ் விக்கி மேற்கோளில் நிருவாகப் பொறுப்பு ஏற்க முடியாது.  
:* sysop / admin = நிருவாகி; Bureaucrat = அதிகாரி. நிருவாக அணுக்கும் பெற்றோர் பக்கங்களை நீக்கவும் பூட்டவும் செய்யலாம். பயனர்களைத் தடை செய்யலாம். மாற்றங்களை இலகுவாக மீள்விக்கலாம். அதிகாரி அணுக்கம் பெற்றோர் இந்த அணுக்கங்களுக்குக் கூடுதலாக பயனர் பெயர்களை மாற்றலாம். சமூகத்தின் கருத்துக்கு ஏற்ப நிருவாக அணுக்கமும் தானியங்கி அணுக்கமும் அளிக்கலாம். இவையே முக்கிய அணுக்கங்கள். தற்போது மயூரநாதன், சுந்தர், நற்கீரன், இரவி (நான்) ஆகியோர் அதிகாரி அணுக்கம் பெற்றுள்ளனர்.--இரவி (பேச்சு) 07:34, 29 மே 2012 (UTC)  

::விளக்கத்திற்கு நன்றி, இரவி. விக்கிமூலம் குறித்த பல கேள்விகளுக்கு இன்னமும் பதில் கிடைக்கவில்லை.  
::#சண்முகத்தின் உதவியுடன், எனக்கு ஆட்கேட் கருவியை நிறுவிவிட்டேன்.  
::#தலைப்புகளை வன் குறியாக்கம்(Hard Coding) முறையில் தமிழில் நகர்த்தியுள்ளேன்.  
:ஆலமரத்தடி கேள்விகளுக்கு பதிலளித்தல், முதற்பக்கம் இற்றைப்படுத்துதல் போன்ற பல முக்கிய பணிகள் விரைந்து செய்ய வேண்டியுள்ளது. அது மட்டுமின்றி தொடர் பங்களிப்பாளர்கள் (???) விரல் விட்டு இல்லை இல்லை ஒரு கையினுடைய விரல் விட்டு எண்ணக்கூடிய அளவில் மட்டுமே இருக்கிறார்கள். அதுதான், நிருவாக அணுக்கம் பெற்று அதனைச் செய்ய முடியுமா என்ற கவலையில் இக்கேள்விகளைத் தொடுத்திருந்தேன்.  

:://(குறிப்பிட்ட காலத்துக்கு நிருவாக அணுக்கம் வழங்க வழியில்லை)// என்று கூறி அந்த கனவையும் தகர்த்து விட்டீர்கள். ;-) யாராவது அதிகாரிகளோ, அல்லது நிருவாக அணுக்கம் பெற்றவர்களோ, விரைந்து நடவடிக்கை எடுத்தால் நன்றாக இருக்கும். -- தினேஷ்குமார் பொன்னுசாமி (பேச்சு) 09:36, 29 மே 2012 (UTC)  

//ஆலமரத்தடி கேள்விகளுக்கு பதிலளித்தல், முதற்பக்கம் இற்றைப்படுத்துதல் போன்ற பல முக்கிய பணிகள் விரைந்து செய்ய வேண்டியுள்ளது//  

இது விக்கிமூலத்திலா இங்கா? தங்களின் விக்கிமூலம் குறித்த கேள்விகளுக்கு அங்கு பதில் அளிக்கிறேன். எந்த ஒரு திட்டத்திலும் மிக முனைப்பாகவும் பொறுப்பாகவும் செயல்படுவதன் மூலம் குறுகிய காலத்திலேயே கூட நிருவாக அணுக்கம் பெற இயலும். குறிப்பாக, மிகவும் தொடக்க நிலையில் உள்ள திட்டங்களில் பெரும்பாலும் நம்பிக்கை அடிப்படையிலேயே நிருவாகப் பொறுப்புகள் கிட்டும். எனவே, கனவைக் கலைக்க வேண்டாம் :) நிருவாகப் பொறுப்பு தேவைப்படாத மற்ற பணிகளை விரைந்து செய்வதன் மூலமும் தேவையான இடங்களில் இருக்கிற நிருவாகிகளிடம் வேண்டுகோள் விடுப்பதன் மூலமும் அவர்களையும் மீண்டும் முனைப்பாகப் பங்களிக்கச் செய்யலாம்--இரவி (பேச்சு) 13:30, 29 மே 2012 (UTC)  

: //இது விக்கிமூலத்திலா இங்கா?// விக்கிமூலத்தைக் குறித்த கேள்விகளே, நிருவாகப் பொறூப்பு தேவைப்படாத பணிகளை ஓரளவு செயற்படுத்தியுள்ளேன். விக்கிமூலத்தில் இருக்கும் நிருவாகிகளை தெரிந்து கொள்ள விரும்புகிறேன். // கனவைக் கலைக்க வேண்டாம் :) // நான் ஏற்கனவே உங்களிடம் உரையாடியது போல ஆகஸ்ட் மாதம் வரை மட்டுமே, நான் அதிக அளவில் பங்காற்ற முடியும், அதன் பிறகு என்னுடைய பட்ட மேற்படிப்பு, வேலைப்பளு கூடி விடுவதால், அதிகமான பங்களிப்பு செய்யமுடியாது :-( அதனால், கனவாகவே அது கலைந்தது. :-) -- தினேஷ்குமார் பொன்னுசாமி (பேச்சு) 04:29, 30 மே 2012 (UTC)  

## Updates on Social Media pilot
Greetings! Here is a small update on the Social Media pilot supported by India Program. This pilot is running on two Facebook groups for Wikipedia activities: one in English (One is You can also write on Wikipedia) and one in Odia (Odia Wikipedia). Both of these are being piloted to see if we can explain the very basics of editing to new editors and to encourage them to make their first basic edits. This is done You can visit these groups to see the regular editing sessions that we are conducting there. So far, we have been able to get 30 first time editors in English and 10 in Odia - all of whom have completed a few basic tasks (like creating usernames, corrected mistakes, adding references, inter-wiki links!)  

Facebook is a useful way of engaging with young users because they are more comfortable there. Here is a 19 point comprehensive guide that we've developed to illustrate the kind of language, nature of messages and way of interacting on Fb that you might find useful and can implement on your groups as well. Please note the mini-editing sessions we have devised with just 5 tasks to make the start of a new editor's Wiki journey really simple! If you need any help to try this pilot in your group please write to me (noopur@wikimedia.org). (Even if your community does not yet have a facebook page, or if the page is inactive now, I can support you.) Happy to help! Noopur28 (பேச்சு) 08:51, 29 மே 2012 (UTC)  

## மேற்கோள் காட்டு
**இக்கட்டுரையை மேற்கோள் காட்டு** என்ற பக்கத்திலுள்ள நீள்தொடுப்புக்கு பதிலாக குறுந்தொடுப்பு வருவது போல் செய்யலாமே. மேலும் அதில் நிறைய மேற்கோள் வடிவங்கள் உள்ளன. தமிழ் நூல்களுக்கு எவ்வடிவத்தை பயன்படுத்துகின்றனர்,--தென்காசி சுப்பிரமணியன் (பேச்சு) 13:17, 29 மே 2012 (UTC)  
:இங்கு, குறுந்தொடுப்பு பயன்படுத்துவது முறையான (அதிகாரப்பூர்வமான ) முகவரியாக இருக்காது. நீளமான முகவரிக்குப் பதில் ஒருங்குறி முகவரி வருவது போல் செய்ய வேண்டும். சிறீக்காந்த், எங்கிருந்தாலும் வழு பதிய உடனே வரவும் :) --இரவி (பேச்சு) 13:30, 29 மே 2012 (UTC)  
:: @இரவி, :bugzilla:37207 பதிவு செய்யப்பட்டது. அண்மையில் தான் :bugzilla:32748 தீர்க்கப்பட்டது. இது போல் பல இடங்களில் தொடுப்புகள் இருக்கும் போல. ஆய்வு செய்யவேண்டிய ஒன்று. @தென்காசி சுப்பிரமணியன், குறுந்தொடுப்பு அதிகாரப்பூர்வமானது இல்லை என்பது தவிற, குறுந்தொடுப்பு இங்கு பயன்படாது. மேற்கோள் காட்ட (oldid உடன்) நிரந்தரத்தொடுப்பாக (permalink) இருக்க வேண்டும். ஸ்ரீகாந்த் (பேச்சு) 09:09, 30 மே 2012 (UTC)  

## நைல் நதிக்கு இரு கட்டுரைகள்
ஒருங்குறியில் உள்ள வழுவினாலோ என்னவோ ஒரே தலைப்பில் நைல் நதிக்கு இரு கட்டுரைகள் உள்ளன. இவற்றை இணைக்க வேண்டும். பார்க்க:  
http://ta.wikipedia.org/wiki/%E0%AE%A8%E0%AF%88%E2%80%8C%E0%AE%B2%E0%AF%8D  

http://ta.wikipedia.org/wiki/%E0%AE%A8%E0%AF%88%E0%AE%B2%E0%AF%8D  
--சிவகோசரன் (பேச்சு) 16:37, 29 மே 2012 (UTC)  
:--சண்முகம் (பேச்சு) 16:51, 29 மே 2012 (UTC)  

சிவகோசரன், எவ்வாறு நீங்கள் இதனை கண்டறிந்தீர்கள், இலகுவாக இருந்தால் மற்ற பக்கங்களுக்கும் சோதனை செய்து பார்க்கலாம். சண்முகம் விரைந்து அப்பக்கத்திற்கு வழிமாற்று அமைத்துள்ளீர்கள் மகிழ்ச்சி! -- தினேஷ்குமார் பொன்னுசாமி (பேச்சு) 04:32, 30 மே 2012 (UTC)  

:இது தற்செயலாகக் கண்டுபிடிக்கப்பட்டது தான். நான் நாடுகள்/நகரங்கள் தொடர்பான கட்டுரைகளை மேம்படுத்துவது/பிழை திருத்துவது வழக்கம். அவ்வாறு பெற்ற ஒரு இணைப்பில் ஒரு நைல் கட்டுரையின் பகுப்புக்களில் ஆறுகள் இல்லை. இதனால் எகிப்து இணைப்புக்குச் சென்று நைல் இணைப்பில் பார்த்தபொழுது வேறொரு கட்டுரை இருப்பது தெரிய வந்தது. இது போல வேறொரு கட்டுரையையும் முன்னர் கண்டுபிடித்திருந்தேன். எனினும் எனக்குத் தெரிந்தவரையில் இவ்வாறான கட்டுரைகளை இலகுவில் கண்டுபிடிக்க வழியில்லை. வேண்டுமானால் கட்டுரை அகரவரிசைப் பட்டியலை முழுமையாக பரிசோதிக்க வேண்டும். --சிவகோசரன் (பேச்சு) 08:33, 31 மே 2012 (UTC)  

கோசரே, அந்த இன்னொரு கட்டுரையின் பெயர் என்ன? எனக்கென்னவோ மெய்யெழுத்தும் ஐகாரமும் சேரும் எழுத்துக்களை கொண்ட கட்டுரைப் பெயரிலேயே பிரச்சினை என்பது போல் தோன்றுகிறது..! இதே போல் ஔ (அவ்) காரத்திலும் பிரச்சினை இருக்கலாம்..!--தென்காசி சுப்பிரமணியன் (பேச்சு) 08:55, 31 மே 2012 (UTC)  

: ஐ காரம் இல்லை. மேற் கொடுக்கப்பட்டுள்ள ஒரு பக்கத்தின் தொடுப்பில் கூடுதலாக "%E2%80%8C" பார்க்கலாம். ஒருங்குறியில் நைல் என்பது ந + ை + ல + ். ஒருங்குறிக்கு முன் நைல் என்று மேல் வந்துள்ள தகவலை சில எழுத்துருக்கள் "நலை ்"(புள்ளி) எனக் காட்ட வாய்ப்பிருந்த்து. அதற்காக எழுத்துரு உருவாக்குபவர்களும், தட்டச்சு கருவிகள் செய்தவர்களும் ZWNJ எனப்படும் :en:Zero-width_non-joiner பயன்படுத்தினர். இது ஒரு மாய இடைவெளி(கண்ணுக்கு தெரியாது :)) உருவாக்கியது. இது பழைய ஒருங்குறி இல்லாத பல எழுத்துருக்கள் படிக்கும் பொழுது நைல் எனக்காட்டும். ஒருங்குறிக்கு பின்பு தமிழில் ZWJ/ZWNJ பயன்படுத்துவதில்லை. அண்மையிலுள்ள எந்த தட்டச்சு கருவியும் ZWJ/ZWNJ நுழைக்காது. ZWNJ தேவையில்லாததால் சிவகோசரன் கொடுத்த முதல் இணைப்பை நீக்குவதே நல்லது. விரைவில் தரவு தளத்தில் ZWJ/ZWNJ பயன்பாட்டை ஆய்வு செய்ய வேண்டும் (தேவைப்பட்டால் தானியங்கி கொண்டு நீக்க வேண்டும்). தலைப்பில் இருந்ததால் இணைப்பை வைத்து கண்டுபிடிக்க முடிந்தது, சொல்லுக்கிடையில் இருந்தாலும் இதை நீக்க வேண்டும். இது இருப்பதும் இல்லாமலிருப்பதும் படிப்பவர்களுக்கு வித்தியாசமில்லை. ஆனால் தேடுபொறியின் செயல்திறனை தாக்ககூடியது. சில நாட்களில் அனைத்து தமிழ் விக்கித்திட்டங்களில் இதனை களைந்து எடுக்கப்படவேண்டும். செய்துவிடலாம் :) ஸ்ரீகாந்த் (பேச்சு) 10:57, 31 மே 2012 (UTC)  

::நீண்டதொரு தெளிவான விளக்கத்திற்கு நன்றி, ஸ்ரீகாந்த்! இதற்கான முயற்சியை தொடருங்கள் விரைந்து களையெடுத்தல், செம்மையாக வளர வழிகொடுக்கும் பயிர்களுக்கு மட்டுமல்ல, நம் விக்கித்திட்டங்களுக்கும். -- தினேஷ்குமார் பொன்னுசாமி (பேச்சு) 11:10, 31 மே 2012 (UTC)  

**ctrl + F** கொடுத்து நைல் என்ற வார்த்தையை வழிமாற்றுப் பக்கத்தில் தேடிய போது 2க்கு பதில் ஒன்றே வந்தது. வழு உள்ள தலைப்பு அகப்படவில்லை. அதற்கு இக்காட்சிப்பிழை தான் காரணம் போலும்.--தென்காசி சுப்பிரமணியன் (பேச்சு) 11:08, 31 மே 2012 (UTC)  

: மேலும் பார்க்க http://wiki.python.org/moin/ZwjAndZwnjAsIdentifiers . இதனை இன்றும் சில மொழிகள் பயன்படுத்துகின்றன(ஆகையால் விக்சனரியில் களைவது கடினம்). மலையாளத்தில் ஒருங்குறி பிரச்சனைகளில் இதுவும் ஒன்று என நினைக்கிறேன். ஸ்ரீகாந்த் (பேச்சு) 11:25, 31 மே 2012 (UTC)  

:பெரிய பட்டினம். பார்க்க: பேச்சு:பெரிய‌ப‌ட்டின‌ம் --சிவகோசரன் (பேச்சு) 11:40, 31 மே 2012 (UTC)  

கோசரே மீண்டும் பெரியபட்டினம் பேச்சு பக்கத்தை பார்க்கவும்.--தென்காசி சுப்பிரமணியன் (பேச்சு) 12:04, 31 மே 2012 (UTC)  

:: இது போல் பல கட்டுரைகள் இருக்க வாய்ப்புள்ளது. தனித்தனியாக அணுகினால் நேரம் விரையமாகலாம். தவிர வழிமாற்றுவதற்கு பதில், இரு கட்டுரைகளும் இணைக்கப்பட வேண்டும். முடிந்தால் Wikipedia:History_merge செய்ய வேண்டும். இணைத்த பின் தேவையில்லாத கட்டுரையை நீக்கிவிடலாம் என்பது என் கருத்து. தவிர நான் ZWNJ, முற்காலத்தில் தமிழில் ZWNJ பயன்பாடு பற்றி என்னைவிட அதிகம் அறிந்தவர்களுடன் கேட்டறிகிறேன் :), அதற்கு பிறகு முடிவெடுப்பது நல்லது. நன்றி ஸ்ரீகாந்த் (பேச்சு) 12:09, 31 மே 2012 (UTC)  

-1 (எண்), −1 (எண்) ஆகியவற்றில் எது சரியான தலைப்பு எனத் தெரிவு செய்ய உதவுங்கள். --மதனாகரன் (பேச்சு) 13:52, 31 மே 2012 (UTC)  

:இதே சிக்கல்: பேச்சு:ம‌ஞ்ச‌ள் காமாலை. -- சுந்தர் <sup>\பேச்சு</sup> 10:09, 1 சூன் 2012 (UTC)  
::இதனையும் பாருங்கள்: பேச்சு:அக்சோப்ய புத்தர்.--Kanags <sup>\உரையாடுக</sup> 10:18, 1 சூன் 2012 (UTC)  

:**இதே போன்ற அனைத்து கட்டுரைகளையும் சேர்த்து ஒரு பட்டியல் உருவாக்கினால் சிறந்தது.**--தென்காசி சுப்பிரமணியன் (பேச்சு) 10:48, 1 சூன் 2012 (UTC)  

:: தென்காசி சுப்பிரமணியன், இப்பக்கத்தினை பார்க்கவும். -- தினேஷ்குமார் பொன்னுசாமி (பேச்சு) 11:50, 1 சூன் 2012 (UTC)  

## விக்கிப்பீடியா:சான்று சேர்க்கும் திட்டம்
தமிழ் விக்கிப்பீடியர்கள் அனைவருக்கும் வணக்கம்! நம்முடைய தமிழ் விக்கிப்பீடியாவில் உள்ள பல கட்டுரைகளில், உசாத்துணை, மேற்கோள்கள், குறிப்புகள், சான்றுகள் போன்றவை இல்லாமல் இருக்கின்றன. இவற்றை சேர்த்தால் இன்னும் சிறப்பாக இருக்கும். அதற்காக விக்கிப்பீடியா:சான்று சேர்க்கும் திட்டம் துவக்கியுள்ளேன். அனைத்து பயனர்களின் ஆதரவும் தேவை. இத்திட்டம் பற்றிய உங்களின் கருத்துகளை திட்டத்தின் உரையாடல் பக்கத்தில் தெரிவிக்கவும். -- தினேஷ்குமார் பொன்னுசாமி (பேச்சு) 05:04, 30 மே 2012 (UTC)  

## தமிழ் விக்கிப்பீடியாவுக்கான உழைப்பின் அளவீடு

வாரம் எத்தனை மணி நேரம் தமிழ் விக்கிப்பீடியாவுக்காகச் செலவிடுகிறீர்கள்?--இரவி (பேச்சு) 10:22, 31 மே 2012 (UTC)  

## ZWNJ
இங்கு நகர்த்தப்பட்டது. ஸ்ரீகாந்த் (பேச்சு) 19:34, 5 சூன் 2012 (UTC)  

## மொழிபெயர்ப்பு உதவி தேவை
அவுட்ரீச் விக்கிமீடியாவில் தமிழாக்கம் செய்ய வேண்டியுள்ள பணி நிறைய இருக்கிறது. மொழிபெயர்ப்பில் ஈடுபடும் பயனர்கள் இப்பக்கத்தினை கவனிக்கவும். -- தினேஷ்குமார் பொன்னுசாமி (பேச்சு) 05:24, 1 சூன் 2012 (UTC)  

-- தினேஷ்குமார் பொன்னுசாமி (பேச்சு) 09:04, 1 சூன் 2012 (UTC)  

## Update on IPv6

(Apologies if this message isn't in your language. Please consider translating it, as well as **the full version of this announcement on Meta**)  

The Wikimedia Foundation is planning to do limited testing of IPv6 on June 2-3. If there are not too many problems, we may fully enable IPv6 on World IPv6 day (June 6), and keep it enabled.  

What this means for your project:  

- At least on June 2-3, 2012, you may see a small number of edits from IPv6 addresses, which are in the form "<code>2001:0db8:85a3:0000:0000:8a2e:0370:7334</code>". See e.g. w:en:IPv6 address. These addresses should behave like any other IP address: You can leave messages on their talk pages; you can track their contributions; you can block them. (See the full version of this announcement for notes on range blocks.)

- In the mid term, some user scripts and tools will need to be adapted for IPv6.

- We suspect that IPv6 usage is going to be very low initially, meaning that abuse should be manageable, and we will assist in the monitoring of the situation.

Read the full version of this announcement on how to test the behavior of IPv6 with various tools and how to leave bug reports, and to find a fuller analysis of the implications of the IPv6 migration.  

--Erik Möller, VP of Engineering and Product Development, Wikimedia Foundation 01:25, 2 சூன் 2012 (UTC)  

<small>Distributed via Global message delivery. (Wrong page? Fix here.)</small>  

## Ctrl+H வசதி போல் ஏதும் உள்ளதா?
மைக்ரோசாப்ட் எஃசலில் உள்ள Ctrl+H வசதி போல் விக்கியில் ஏதும் வசதி உளதா? அப்படி இருந்தால் மாற்ற வேண்டிய ஒரு வார்த்தை கட்டுரையில் பல இடத்தில் இடம்பற்றிருப்பின் அதை ஒரு நிமிடத்தில் கட்டுரை முழுதும் மாற்றிவிடலாமே?--தென்காசி சுப்பிரமணியன் (பேச்சு) 12:06, 2 சூன் 2012 (UTC)  
:: தென்காசி, தற்போது எழுது பெட்டியில் வலது மூலையில் இது போன்ற வசதே உள்ளதே. நீங்கள் எதனை குறிப்பிடுகிறீர்கள் தெரியவில்லை. சில உலாவிகளில் Ctrl+H, உலாவி வரலாற்றுப் பக்கத்திற்கு உங்களை இட்டுச்செல்லும். :) --எஸ்ஸார் (பேச்சு) 12:32, 2 சூன் 2012 (UTC)  
**Ctrl+H வசதி போல்** என்று தான் கேட்டேன். அதாவது,  
1. மைக்ரோசாப்ட் எஃசலில் நீங்கள் தமிழ் என்று எழுதுவதற்கு பதிலாக டமில் என்று எழுதிவிட்டீர்கள் என வைத்துக்கொள்ளுங்கள்.
1. அதையே பல இடத்தில் வெட்டி ஒட்டியும் விட்டீர்கள்.
1. சுமார் 100 வார்த்தைகள் அதைப்போல் வெவ்வேறு இடங்களில் இருந்தால் அதை கண்டறிந்து மாற்றுவது கடினம்.
1. தற்போது **Ctrl+H ** உபயோகித்து ஒரே தடவையில் அனைத்து டமில் பிழையான வார்த்தைகளையும் கண்டறிந்து எழிதாக மாற்ற இயலும்.
1. விக்கியிலும் அதைப் போல் வேறு பொத்தான்களை கொண்டு இதே வசதியை உருவாக்கினால் பல வகையில் உதவும்.
1. கீழுள்ள படிமம் போல் **Ctrl+H ** அமுக்கிய பின் தோன்றும். அதில் Find what பகுதியில் டமில் என்றும் Replace with தமிழ் என்றும் கொடுத்து Replace all அமுக்கினால் அனைத்து தவறான வார்த்தைகளையும் ஒரே தடவையில் மாற்ற இயலும்.

--தென்காசி சுப்பிரமணியன் (பேச்சு) 13:10, 2 சூன் 2012 (UTC)  
: எனக்கு தெரிந்த வரை உலாவியில் இதை அப்படியே செய்ய இயலாது, வேண்டுமானால் Ctrl + F அழுத்தி உலாவியின் தேடுதல் பெட்டியை வரவழிக்கலாம் அதில் தேட வேண்டிய சொல்லை இட்டால், வேண்டிய இடத்திற்கு சென்று விடலாம் (ஒன்றுக்கு மேற்பட்டு இருந்தால் ஒவ்வொன்றாக செல்லும்), பிறகு ஏற்கனவே நகலெடுத்து (Ctrl + C) வைத்துள்ளவற்றை தேவையான இடங்களில் இடவும் (Ctrl + V). -- தினேஷ்குமார் பொன்னுசாமி (பேச்சு) 13:17, 2 சூன் 2012 (UTC)  

::விக்கியில் எழுதுபெட்டியின் வலதுபுறமுள்ள **தேடிக்கண்டுபிடித்து மாற்றவும்** பொத்தான் நீங்கள் கூறும் இதே பணியைத்தான் செய்கிறதே. --எஸ்ஸார் (பேச்சு) 13:37, 2 சூன் 2012 (UTC)  

.  
:எங்களுக்கெல்லாம் இந்த பொத்தான் இல்லையே ;( ஏதேனும் விருப்பத்தேர்வை தெரிவு செய்ய வேண்டுமா அல்லது பயனர் யாவா இசுகிருப்டு நிறுவ வேண்டுமா ?--மணியன் (பேச்சு) 13:55, 2 சூன் 2012 (UTC) -- தினேஷ்குமார் பொன்னுசாமி (பேச்சு) 14:07, 2 சூன் 2012 (UTC)  

நான் தற்போதே இதையறிந்தேன். அறியத்தந்தமைக்கு நன்றி எஸ்ஸார்.--தென்காசி சுப்பிரமணியன் (பேச்சு) 13:54, 2 சூன் 2012 (UTC)  

:மணியரே, அதற்கு தேவை இல்லை. புகுபதிகை செய்யாதவருக்கு கூட இவை வரும். மேலேயுள்ள படத்தை பாருங்கள்.--தென்காசி சுப்பிரமணியன் (பேச்சு) 14:10, 2 சூன் 2012 (UTC)  
:: படிமத்தின் உதவியுடன் ஒருவழியாக கண்டுபிடித்துவிட்டேன். நன்றி, தென்காசி சுப்பிரமணியன்! --தினேஷ்குமார் பொன்னுசாமி (பேச்சு) 14:32, 2 சூன் 2012 (UTC)  
: மிகவும் பயனுள்ள குறிப்பு இது. கட்டுரை முழுவதும் ஒரே சீர்மையுடன் சொற்களை எழுத உதவும். எஸ்ஸார், தென்காசிக்கு நன்றி-- பார்வதிஸ்ரீ (பேச்சு) 15:12, 2 சூன் 2012 (UTC)  

:: முக்கியமான பயனர் பட்டறிவு(UX) பின்னூட்டம். இந்த வசதி பல காலமாக WikiEditor உடன் இருக்கின்றது. ஆனால் பலரின் கண்ணிற்கு தென்பட்டதில்லை என நினைக்கிறேன். ஸ்ரீகாந்த் (பேச்சு) 18:34, 2 சூன் 2012 (UTC)  

:: பார்வதி. கட்டுரை முழுவதிலும் சொற்களில் சீர்மை இருப்பதைப் உறுதி செய்யவேண்டியதைப் போல அனைத்துக் கட்டுரைகளிலும் அதாவது கட்டுரைகளுக்கு இடையேயும் சொற்கள் சீர்மையுற அமைவதையும் உறுதிசெய்யப்பட வேண்டும். கூகுள் இண்டிக் போன்ற எழுத்துதவிக் கருவிகள் prediction based என்பதால் சில வேளைகளில் எங்கோ ஒரு கட்டுரையில் தமிழ் - 'தமிள்'-ஆக அல்லது 'தமில்'-ஆக இடம் பெற்றிருக்கலாம். இவ்வாறான சிறு பிழைகள் புதுப் பயனருக்கு இது த.வி. யின் நம்பகத் தன்மையை குறைத்து மதிப்பிட ஒரு காரணியாய் அமைந்து விடும. இவ்வாறான எழுத்துப் பிழைகளை தானியங்கி மூலம் ஒட்டு மொத்தமாக மாற்றுவது சிறப்பான உத்தியாக இருந்தாலும் அதிலும் ஒரு சிக்கல், தமில்-தமிள் >> தமிழ் ஆக மாற்றப்படலாம் தவறில்லை. ஆனால் வெவ்வேறு சூழலில் வெவ்வொரு பொருலளிக்கும் 'பத்திரிக்கையும்', 'பத்திரிகையும்' ஒரே கட்டுரையில் காணப்படலாம். பிழை மாற்றம் செய்யப்படும்போது பொருத்தமானதை மட்டும் வைத்துவிட்டு எஞ்சியது திருத்தப்படவேண்டும். இவ்வாறான தவறுகள் நம் பயனர்களில் யார் கண்ணிலேனும் படும் பட்சத்தில் நாமே அதை திருத்திவிடுவோம். ஆனால் இவ்வாறான பிழைகள் அதிக அளவில் நிலவும் பட்சத்தில் நாம் ஒரு தானியங்கியின் பயன்பாட்டை எதிர்நோக்க வேண்டியுள்ளது. இதே போன்று நேர்ச்சியாக நிகழ்கின்ற சந்திப்பிழைகளும் சரிசெய்யப்பட வேண்டும். வழக்கமாக நிகழக்கூடிய பிழைகளும் அவை எப்படி மாற்றவேண்டும் என்றும் உள்ளீடு செய்து பயனரின் மேற்பார்வையில் மற்றப்பட(மாற்றப்பட) வேண்டும். ஸ்ரீகாந்த் போன்ற நுட்பம்சார் பயனர்கள் இதற்கென கருவிகள் அல்லது தானியங்கிகளை பயன்பாட்டில் வைத்திருப்பார் என்று எண்ணுகிறேன். அவ்வாறு ஏதேனும் தற்போது நடைமுறையில் உள்ளதா? இது குறித்து சிறிது தெளிவுபடுத்தினால் நன்று. --எஸ்ஸார் (பேச்சு) 16:03, 2 சூன் 2012 (UTC)  

::: எஸ்ஸார், எழுத்துப்பிழைகளை பயனர் மேற்பார்வையின்றி 'தானியங்கி' மூலம் திருத்தவது நல்லதல்ல. நான் பார்த்தவரை தமிழ், ஆங்கிலம் இரண்டும் தட்டச்சு செய்யும், ஆங்கில விசைப்பலகை(English US keyboard) பயன்படுத்தும் எந்த ஒருவரும்(எழுத்துப்பெயர்ப்பாக இருந்தாலும் சரி, பிற வடிவமைப்பு ஆகயிருந்தாலும் சரி) எழுத்துப்பிழைகள் சராசரியான ஆங்கில எழுத்துப்பிழை எண்ணிக்கையை விட பிற மொழிகளில் அதிகம் வரவாய்ப்புள்ளது. நம்பகமான சொல் திருத்திகள் வரும் வரை விக்கியில் மட்டுமில்லை, அனைத்து இடங்களிலும் எழுத்துப்பிழைகள் தென்படும்.(ஆங்கிலத்திலும் அப்படித் தான் இருந்தது) தமில்-தமிள் >> தமிழ் போன்ற மாற்றங்களை விக்கிதானுலாவி மூலம் பயனரின் மேற்பார்வையில் திருத்தலாம். நன்றி ஸ்ரீகாந்த் (பேச்சு) 18:34, 2 சூன் 2012 (UTC)  

நான் பெரும்பாலும், நோட்டுப்பேடில் (Notepad) ஒற்றி ஒட்டி பின் திருத்துவேன் (எந்தச் சிக்கலும் வந்ததில்லை). தற்காலிகமாக சேமித்தும் வைத்தும் இருப்பேன். பேராசிரியர் தெய்வசுந்தரம் அவர்களின் சொல்திருத்தி நல்ல ஒரு முயற்சி. அதனை எழுத்துப்பிழை திருத்தப் பயன்படுத்தலாம் இங்கே பார்க்கவும் அல்லது இங்கே பார்க்கவும். விரைவில் மிகவும் தரமான எழுத்துப்பிழைத் திருத்தி கிடைக்கும் என்று நம்புகின்றேன்.--செல்வா (பேச்சு) 19:07, 2 சூன் 2012 (UTC) இதனையும் பார்க்கலாம்.--செல்வா (பேச்சு) 19:17, 2 சூன் 2012 (UTC)  
::**தேடிக்கண்டுபிடித்து மாற்றவும்** பொத்தான் பயர்பொக்சில் மட்டும் தான் வருகிறது போலும். நான் இன்னும் எக்சுபுளோரரைக் கைவிட மனமில்லாமல் உள்ளேன்:).--Kanags <sup>\உரையாடுக</sup> 21:18, 2 சூன் 2012 (UTC)  
**தேடிக்கண்டுபிடித்து மாற்றவும்** பொத்தான் எக்சுபுளோரரில் தெரிகின்றது. ஆனால் அதனைப் பயன்படுத்தும்போது, சரிவர வேலை செய்யவில்லை.--கலை (பேச்சு) 11:32, 4 சூன் 2012 (UTC)  
: சில வழுக்கள் உள்ளன. பொதுவாக :mw:Extension:WikiEditor எக்சுபுளோரர் 7 இல் சரியாக வேலை செய்யாமல் இருக்கலாம். சில வழுக்கள் பார்த்ததுபோல் நினைவு. ஸ்ரீகாந்த் (பேச்சு) 11:45, 4 சூன் 2012 (UTC)  
::ஸ்ரீகாந்த், கூகிள் க்ரோமிலும் இது வேலை செய்யவில்லை... :-( -- தினேஷ்குமார் பொன்னுசாமி (பேச்சு) 11:58, 4 சூன் 2012 (UTC)  

:@தினேஷ், எனக்கு குரோமில் வருகிறது. ஆனால் சில வழுக்களுள்ளன.--தென்காசி சுப்பிரமணியன் (பேச்சு) 12:35, 4 சூன் 2012 (UTC)  

## எழுத்துப்யெர்ப்பியை எங்கே தரவிறக்குவது?
தமிழ் விக்கியில் உள்ள எழுத்துப்பெயர்ப்பு விசைப்பலகையை எங்கே தரவிறக்குவது? ஏதேனும் இலவச வலைதளம் உண்டா? அறியத்தாருங்களேன். --தென்காசி சுப்பிரமணியன் (பேச்சு) 19:35, 2 சூன் 2012 (UTC)  

:நான் பாவிப்பது Tavultesoftஇன் Thamizha (Bamini) எனும் விசைப்பலகை. Tavultesoft உங்களுக்கு உபயோகமாக இருக்குமெனில் இலவச பல தமிழ் விசைப்பலகைகளின் இணைப்பு Tavultesoft --Anton (பேச்சு) 01:07, 3 சூன் 2012 (UTC)  
::தமிழ் விக்கியில் பாமினி விசைப்பலகையும் முன்னர் இணைக்கப்பட்டிருந்ததாக நினைவு. இப்போது அதனைக் காணவில்லையே. ஈழத்தமிழர்கள் பெரும்பாலும் பாமினியையே பயன்படுத்துகிறார்கள். அதனையும் இணைக்க ஆவன செய்ய வேண்டுகிறேன்.--Kanags <sup>\உரையாடுக</sup> 01:22, 3 சூன் 2012 (UTC)  
--Anton (பேச்சு) 13:59, 3 சூன் 2012 (UTC)  
::: Kanags, கொண்டுவந்தமைக்கு மிக்க நன்றி. முன்பு ஒரு முறை ஆலமரத்தடியில் வழு 31904 (இதையும் பார்க்க விக்கிப்பீடியா:தமிழ்த்_தட்டச்சு/நரையம்) களைதல் பற்றி இட்டேன். மரு.கார்த்தி சில தகவல்கள் அளித்தார். ஆனால் பாமினிக்கென்று தனி தரம் இல்லை என்றார். சில இடங்களில் குழப்பமடைந்தேன். பிறகு யாரும் முன்வராநிலையில் இதனை அப்படியே விட்டுவிட்டேன். முதலில் சோதனை செய்யாமல் இருந்த பாமினி தமிழ் விக்கியில் வந்தது. ஆனால் பிறகு சோதனைப்படுத்தப்படாத அனைத்து நரையம் வடிவமைப்புகள் "பீட்டா" நிலைக்கு மாற்றப்பட்டு விக்கித்திட்டங்களிலிருந்து நீக்கப்பட்டது. மொழிபெயர்ப்பு விக்கியில் இது இப்பொழுதும் உள்ளது. சோதனை செய்து உங்கள் கருத்துக்களை இட்டால் என்னால் நிச்சயம் தமிழ் விக்கியில் இதனை கொண்டு வர முடியும். நன்றி. ஸ்ரீகாந்த் (பேச்சு) 06:09, 3 சூன் 2012 (UTC)  
--Anton (பேச்சு) 13:59, 3 சூன் 2012 (UTC)  
:கூகுள் தமிழ் எழுத்துப்பெயர்ப்பை தரவிறக்கம் செய்து உபயோகப்படுத்தி பாருங்கள் தென்காசியரே--சண்முகம் (பேச்சு) 01:31, 3 சூன் 2012 (UTC)  

@தென்காசி சுப்பிரமணியன், அழகி எனும் மென்பொருளை உபயோகித்து கணினியின் அனைத்துச் செயல்பாடுகளிலும் தமிழை ஒருங்குறியில் பதிவு செய்ய இயலும். இம்மென்பொருள் முற்றிலும் இலவசமாகக் கிடைக்கிறது. அழகி மென்பொருள் தரவிரக்க பக்கம்  

தமிழா குழுமத்தின் தமிழ்விசையில் உள்ள பாமினிக்கும் என்.எச்.எம் எழுதியில் உள்ள பாமினிக்கும் சில வேறுபாடுகள் உண்டு. “ளூ டூ” போன்ற எழுத்துகளை என்.எச்.எம். பாமினியால் எழுத முடியாது. இதை ஏற்கனவே ஸ்ரீகாந்திடம் தெரிவித்திருந்தேன்.ஸ்ரீகாந்த் ஆலமரத்தடியில் வேண்டுகோள் விடுத்திருந்தும் யாரும் இணைய வழி அரட்டையில் தங்கள் கருத்தைத் தெரிவிக்க வரவில்லை என்றே நினைக்கின்றேன். (சரியா ஸ்ரீகாந்த் ?)தமிழ்விக்கியில் நானும் பயனார் மதனாஹரனும் என்.எச்.எம் எழுதி மூலம் பாமினியைப் பயன்படுத்துகிறோம். பாமினியை விக்கியில் இணைப்பது மிகவும் அவசியம் என்று பயனர் பலர் கருதினால் மட்டும் ஸ்ரீகாந்த் தன்னுடைய உழைப்பை இதில் செலவிடுமாறு வேண்டுகிறேன். (ஏற்கனவே உ.தெ தொகுப்பு, இரு முறை செய்த குறுந்தட்டு முயற்சிகள் போன்றவற்றில் ஸ்ரீகாந்த் செலவிட்ட உழைப்பை அறிந்திருப்பதாலேயே இதைக் கூற வேண்டியிருக்கிறது.)--மரு. பெ. கார்த்திகேயன் (karthi.dr) (பேச்சு) 17:46, 3 சூன் 2012 (UTC)  

: கார்த்தி, இதில் பெரும் உழைப்பெதுவும் இல்லை. தட்டச்சு விதிகள் ஏற்கனவே உள்ளது(வழுக்களுடன்). பிற மொழி தட்டச்சு வழுக்களை சரி செய்வதை விட நான் அறிந்த தமிழ் மொழியின் வழுவை களைவது எளிது. ஆனால் பெருவாரியாக பயன்படுத்தப்படுகின்ற ஓர் வடிவத்திற்கு பல செயலாக்கம் இருப்பது வியப்பளிக்கிறது. தமிழா பாமினி, என்.எச்.எம் பாமினி (வேறு எவ்வளவு இருக்கிறது?). இவைகளிடையே மாற்றங்கள் குறைவான, பொதுவாக பயன்படுத்தும் முறை (எது என்பதை நீங்கள் முடிவு செய்து உதவுங்கள்) தமிழ் விக்கியில் கொள்வது பல பங்களிப்பாளர்களை ஈர்க்கும். ஆகையால் பொறுமையாக வழுக்களை களைந்து, பின் இங்கு பயன்படுத்தப்படும் என தீர்மானம் செய்த வடிவத்தை ஆவணப்படுத்தினால் பயனர்களுக்கு பயன் பெறும். இப்பொழுது செய்யும் மாற்றங்களுக்கு கண்டிப்பாக சோதனைகள் கேட்கப்படுகிறது. ஆகையால் பயன்படுத்துவோர் (தட்டச்சு முறை அறிந்தவர்) உதவியின்றி மாற்றங்கள் செய்ய முடியாது. ஸ்ரீகாந்த் (பேச்சு) 18:21, 3 சூன் 2012 (UTC)  

நல்லது ஸ்ரீகாந்த். தமிழா குழுமத்தின் தமிழ் விசை நீட்சியில் உள்ள பாமினியே சிறந்தது என்பது என் தனிப்பட்ட கருத்து. அன்டன் கூறிய Tavultesoft என்பதும் தமிழா பாமினி என்றாலும் அது வணிக மென்பொருள் போலத் தெரிகிறது.  

அன்டன், மதனாஹரன் தவிர பாமினி தெரிந்தவர்கள் வேறு யாரேனும் இருந்தால் அருள் கூர்ந்து அறியத் தாருங்கள்.--மரு. பெ. கார்த்திகேயன் (karthi.dr) (பேச்சு) 18:39, 3 சூன் 2012 (UTC)  

உண்மையான பாமினி விசைப்படம்  

என். எச். எம். பாமினியின் விசைப்படம்--மரு. பெ. கார்த்திகேயன் (karthi.dr) (பேச்சு) 19:20, 3 சூன் 2012 (UTC)  

:மேலேயுள்ள உண்மையான பாமினி விசைப்படத்தின்படியே விக்கிப்பீடியாவிலும் பாமினி எழுத்துரு முறை அமைக்கப்பட வேண்டும். இலங்கையிற்பலர் பாமினி விசைப்பலகையையும் இரெங்கநாதன் விசைப்பலகையையுமே பயன்படுத்துகிறார்கள். இரண்டையும் அமைப்பது நன்றே. அரசாங்கம் வழங்கும் விசைப்பலகைகளில் இரெங்கநாதன் முறையே உள்ளது. --மதனாகரன் (பேச்சு) 02:38, 4 சூன் 2012 (UTC)  
:: மதனாஹரன், இரெங்கநாதன் என்பது இதில் இருப்பதா? ஸ்ரீகாந்த் (பேச்சு) 04:49, 4 சூன் 2012 (UTC)  
:ரெங்கநாதன் விசைப்பலகை கட்டுரையைப் பாருங்கள். Tavultesoft நிறுவனத்தில் இருந்து தமிழா இப்போது பிரிந்து விட்டதாக நினைக்கிறேன். இப்போது தமிழா தனியே இயங்குகிறது. இதன் நிறுவனர் முகுந்த்ராஜ் விக்கியின் பயனரும் கூட. அவரைத் தொடர்பு கொண்டால் பாமினி விசைப்பலகை பற்றி மேலும் அறியலாம்.--Kanags <sup>\உரையாடுக</sup> 08:37, 4 சூன் 2012 (UTC)  

@ஸ்ரீகாந்த்: ஆம். இங்கே அதனைத் தரவிறக்கம் செய்யலாம். கட்டுரையில் சரியான படிமம் உள்ளது. --மதனாகரன் (பேச்சு) 10:12, 4 சூன் 2012 (UTC)  

இவற்றில் "ளூ" இயங்குகின்றதா எனப் பார்க்க வேண்டும். பல பாமினி விசைப்பலகைகளில் "ளூ" இயங்குவதில்லை. பாமினி எழுத்தில் (font) நான் Baminiக்குப் பதிலாக Baaminiயைத்தான் பாவிக்கின்றேன். Baamini to Unicode--Anton (பேச்சு) 01:43, 5 சூன் 2012 (UTC)  

## தமிழ் திங்கள் மற்றும் நாட்களை பயன்படுதலாமே.

நாம் விக்கிபீடியாவில் நாட்களை குறிக்க ஆங்கில நாட்குறிப்பிலிருந்து சனவரி 1 போன்ற குறிகளை பயன்படுதிக்கிறோம். இதற்க்கு பதிலாக நாம் நமது தமிழ் தேதிகளை பயன்படுதினால் மிகவும் நன்றாக இருக்கும் என எண்ணுகிறேன்.  

அதை போன்று நமது தமிழ் எண்களையும் பயன்படுதலாமே.  

--Jayabharat (பேச்சு) 16:00, 4 சூன் 2012 (UTC)  

முதற்பக்கத்திலும், அண்மைய மாற்றங்கள் பக்கத்திலும் அடைப்புக் குறிக்குள், தமிழ் எண்களையும், கிழமைகளையும், தேதிகளையும் குறிப்பிடலாம். குறந்தது தெரியாதவற்கு அறிமுகம் செய்ததாகவாது இருக்கும். --இராஜ்குமார் (பேச்சு) 16:16, 4 சூன் 2012 (UTC)  

:கிரந்தம் தவிர்க்கும் நாம் தமிழ்ச் சொற்களை நாட்குறிப்பிலிருந்து அகற்றிவிட்டதுபோல் இருக்கின்றது! விக்சனரியிலும் Juneஐத் தேடினால் ஜூன் மாதம் என்றுதான் விடை கிடைக்கிறது. இதன் தாக்கம் எனக்கும் 50:50 உள்ளது! --Anton (பேச்சு) 02:00, 5 சூன் 2012 (UTC)  

:: இதை அனைத்து பயனர்களும் பின்பற்றினால் மேகவும் நன்றாக இருக்கும். --Jayabharat (பேச்சு) 19:58, 8 சூன் 2012 (UTC)  

## இது என்ன வைரசா?

இதென்ன திடீரென இக்கட்டுரையில் என்ன ஆனது? இந்த அனனி வைரசு ஏதும் ஏற்றுகிறாரா? இவர் இங்கே வேன்டலிசம் தான் செய்தார் என DerHexer எப்படி அறிந்தார்?--தென்காசி சுப்பிரமணியன் (பேச்சு) 16:06, 4 சூன் 2012 (UTC)  

: இது வைரசாக இருக்க வாய்ப்பு இல்லை, வேன்டலிசம் என்னும் விசமிகளின் செயல்களாகத் தான் இருக்க முடியும், ஏனெனில், தானியங்கி உதவியுடன், விக்கிப்பீடியாவின் எந்தவொரு மொழியிலும் உள்புதிகை செய்யாமல் மாற்றம் செய்ய இயலும், அதனை பயன்படுத்தியே இதை செய்துள்ளனர். இதன்காரணமாகவே, ஆங்கில விக்கிப்பீடியாவில் கட்டுரைகள் முதல் பக்கத்தில் காட்சிப்படுத்தும் போது, தற்காலிகமாக காக்கப்படுகிறது. (Semi Protected). --தினேஷ்குமார் பொன்னுசாமி (பேச்சு) 16:31, 4 சூன் 2012 (UTC)  

இவர்களுக்கு இதனால் என்ன லாபம்? வைரசு உருவாக்குபவர் அன்டிவைரசு கம்பெனியிடம் கையூட்டு வாங்குவார் எனக் கேள்விப்பட்டதுண்டு. ஆனால் இங்கு இவர் இப்படிச் செய்வதால் யாரும் பணம் கொடுப்பாரகளா?--தென்காசி சுப்பிரமணியன் (பேச்சு) 16:36, 4 சூன் 2012 (UTC  

:இது எழுத்துகளை blink செய்ய உதவும் விக்கிகுறியீடுதான் (wiki markup) தென்காசியாரே.. எழுத்தின் அளவை பெரியாதாக வைத்ததால் அவ்வாறு தெரிகிறது.. //*இவர் இங்கே வேன்டலிசம் தான் செய்தார் என DerHexer எப்படி அறிந்தார்?*// எப்படி எனில் இந்த freenode ircயில் சிறிய விக்கிகள் அனைத்தும் தானியங்கிகளால் கவனிக்கக்கப்டும்.. ip edits, large edits , large removal, watched pages and words, tiny creation இது எல்லாத்துக்கும் notification வரும்.. அதன் மூலமே அவர் தெரிந்து கொண்டிருப்பார் (நாம் வேண்டுமானாலும் செய்யலாம்.. நானும் அவ்வப்போது அதில் இருப்பேன் :) )..  
:இவ்வாறு செய்பவர்களுக்கு இதில் ஒரு சந்தோசம் அவ்வளவுதான் (: . நமது விக்கி பரவாயில்லை :) . ஆங்கில விக்கியை பார்த்தால் அவ்வளவுதான்.. இதில் பாருங்கள். --சண்முகம் (பேச்சு) 16:59, 4 சூன் 2012 (UTC)  

: தென்காசி சுப்பிரமணியன், இதனை ஒரு விளையாட்டுக்காக, அல்லது பொழுதுபோக்கிற்காக பெரும்பாலும் செய்யப்பட்டாலும், அழகான அல்லது பிரபலமான ஒரு விசயத்தை கொச்சைப்படுத்துதல், அதனை சீர்குளைத்தல் போன்றவற்றையே நோக்கமாக கொண்டு செயல்படுத்தப்படுகிறது. பார்க்க வேண்டலிசம் , எனக்குத் தெரிந்து, வைரசு உருவாக்குவதற்காக தனிக்குழு அந்நிறுவனத்திலேயே இயங்கும் (ஹா.. ஹா...ஹா..), ஒரு சில சமயம் அந்நிறுவனப் பொருட்களின் மதிப்பு குறையச் செய்ய அதனுடைய போட்டி நிறுவனங்களும் செய்வதுண்டு. -- தினேஷ்குமார் பொன்னுசாமி (பேச்சு) 17:03, 4 சூன் 2012 (UTC)